|  |  |
| --- | --- |
| **Naziv obveznika:** | Muzej grada Šibenika |
| **Broj RKP-a:** | 33771 |
| **Sjedište obveznika:** | Šibenik |
| **Matični broj:** | 3019594 |
| **Adresa sjedišta obveznika:** | Gradska vrata 3 |
| **OIB:** | 35703758632 |
| **Pravno ustrojbeni oblik:** | 30 - Ustanova |
| **Razina:** | 21 - Proračunski korisnik proračuna JLP(R)S |
| **Razdjel:** | **-** |
| **Funkcijska oznaka:** | 0820 Službe kulture |
| **Šifra djelatnosti: prema NKD-u 2007:** | 9102 |
| **Šifra županije:** | 15 – Šibensko-kninska županija |
| **Šifra općine/grada:** | 444 – Grad Šibenik |
| **Odgovorna osoba:** | mr. sc. Željko Krnčević, ravnatelj |
|  |  |

**OBRAZLOŽENJE II. IZMJENA I DOPUNA**

**FINANCIJSKOG PLANA MUZEJA GRADA ŠIBENIKA ZA 2022. GODINU**

Prema Zakonu o proračunu (Nar. nov., br. 144/21.), Pravilniku o proračunskim klasifikacijama (Nar. nov., br. 26/10., 120/13. i 01/20.), Pravilniku o proračunskom računovodstvu i Računskom planu (Nar. nov., br. 124/14., 115/15., 87/16., 3/18., 126/19. i 108/20.) i Uputi za izradu Proračuna Grada Šibenika i financijskih planova za razdoblje 2023. – 2025., od 03. listopada 2022. godine (KLASA: 400-01/22-01/06, URBROJ: 2182-01-06-22-1).

Sažetak djelokruga rada proračunskog korisnika

Muzej grada Šibenika (u daljnjem tekstu: Muzej) je pravna osoba, osnovana kao javna ustanova u kulturi za trajno obavljanje muzejske djelatnost od javnog interesa u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša, u službi društva i njegova kulturnog i gospodarskog razvitka, otvorena za javnost.

Muzej je povezan u Sustav muzeja Republike Hrvatske radi primjene jedinstvenog stručnog pristupa obavljanju muzejske djelatnosti. Osnivač Muzeja je Grad Šibenik. Muzej ima status proračunskog korisnika te kao takav financijsko poslovanje i računovodstvo vodi u skladu s propisima za proračunske korisnike jedinica lokalne i područne (regionalne) samouprave.

Djelatnosti Muzeja jesu: prikupljanje muzejske građe i muzejske dokumentacije sukladno svojoj misiji i politici sakupljanja; čuvanje muzejskih predmeta u odgovarajućim uvjetima; zaštita cjelokupne muzejske građe, muzejske dokumentacije, baštinskih lokaliteta i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara; vođenje propisane dokumentacije o muzejskim predmetima, zbirkama i aktivnostima muzeja; organiziranje stalnih i povremenih izložbi te stručno vođenje; provođenje istraživanja; izdavačka djelatnost; organiziranje predavanja, konferencija i stručnih skupova, edukativnih aktivnosti i radionica; podržavanje i organiziranje umjetničkih i kulturnih događanja u okviru svog djelokruga; obavljanje poslova upravljanja muzejskim zbirkama od strane stručnih djelatnika sukladno standardima; omogućavanje dostupnosti zbirki u obrazovne, stručne i znanstvene svrhe; provođenje digitalizacije muzejske građe, obavljanje revizije muzejske građe; obavljanje procjene povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup; izrada stručnih mišljenja, vještačenja i elaborata o muzejskom predmetu, građi, zbirci o kojoj skrbi i drugim kulturnim dobrima; organiziranje izrade i prodaje suvenira i predmeta te izdavanje i prodaja publikacija tematski vezanih uz fundus i program muzeja te obavljanje i drugih djelatnosti sukladno Zakonu o muzejima.

Ustrojstvo i upravljanje Muzejom uređeno je Statutom Muzeja. Tijela Muzeja su ravnatelj, upravno vijeće i stručno vijeće. Ravnatelj upravlja Muzejom te predstavlja i zastupa Muzej u pravnom prometu i pred tijelima javne vlasti. Upravno vijeće usvaja program rada i razvitka na prijedlog ravnatelja i uz pribavljeno mišljenje stručnog vijeća; usvaja financijski plan, financijski izvještaj, izvještaj o izvršenju financijskog plana te izvješće o izvršenju programa rada i razvitka Muzeja; donosi Statut uz prethodnu suglasnost osnivača te druge akte sukladno Statutu. Stručno vijeće, sačinjeno od stručnih muzejskih djelatnika, raspravlja o stručnim pitanjima rada Muzeja, razmatra i predlaže programe rada, izvješća o radu i daje mišljenja i prijedloge u vezi s razvojem djelatnosti. Radi obavljanja muzejske djelatnosti te poslovanja Muzeja kao ustanove u pravnom i ekonomskom smislu, Muzej je ustrojen u odjele i službe: Arheološki odjel, Odjel dokumentacije, Etnografski odjel, Konzervatorsko-restauratorski odjel, Kulturno-povijesni odjel, Odjel novije povijesti, Službu općih poslova i Financijsko-računovodstvenu službu. Ukupno je zaposlen 21 djelatnik.

Obrazloženje općeg dijela financijskog plana Muzeja

Ukupni prihodi u II. Izmjenama i dopunama financijskog plana Muzeja za 2022. godinu veći su u odnosu na osnovni plan za 8.216 kn te iznose 4.873.216 kn. Ukupni rashodi veći su za 6.217 kn te iznose 4.631.217 kn, od čega se 4.051.217 kn odnosi na rashode poslovanja, a 580.000 kn na rashode za nabavu nefinancijske imovine. Višak prihoda poslovanja odnosi se na pokriće manjka prihoda iz 2021. godine u iznosu od 220.999 kn te za izdatke za otplatu zajmova u iznosu od 21.000 kn.

Pregled izvora financiranja financijskog plana Muzeja

Ukupni plan rashoda iznosi 4.627.000 kn, iz sljedećih izvora: opći prihodi i primici 3.572.000 kn; pomoći iz proračuna 807.000 kn; ostali prihodi za posebne namjene 27.000 kn; naknade s naslova osiguranja 57.000 kn te vlastiti prihodi 164.000 kn.

Račun financiranja

Novi plan za otplatu glavnice leasinga veći je za 2.000 kn od osnovnog plana te iznosi 21.000 kn.

Obrazloženje programa i aktivnosti

Muzej, kao dio kulturne infrastrukture Grada Šibenika, kroz planirane programe provodi aktivnosti koje su usmjerene na očuvanje, zaštitu, unaprjeđenje i prezentaciju kulturno-povijesne baštine te na podizanje svijesti o njihovoj važnosti i značenju za lokalnu zajednicu. Muzej unutar svoje zajednice ima važnu ulogu i utjecaj na popularizaciju različitih vrsta umjetnosti među građanima svih skupina. Muzej kao regionalna muzejska baštinska ustanova doprinosi razvoju suvremenog društva, ističući spoznaje o Šibeniku i šibenskom kraju na zanimljiv i atraktivan način privlačan lokalnom stanovništvu, ali i široj društvenoj zajednici. Misija Muzeja je sakupljanje, istraživanje, očuvanje, zaštita, prezentacija i interpretacija lokalnog identiteta, povijesti, kulture, umjetnosti i tradicijske baštine šibenskog područja na dobrobit šire javnosti, obrazovanja svih dobnih skupina društva i održivo korištenje kulturne baštine. Muzej posjeduje bogati muzejski fundus od 130.965 predmeta (inventariziranih 72.126), sistematiziran u 45 zbirki, koje se čuvaju u 3 zgrade u povijesnoj jezgri Šibenika. Dio muzejskog fundusa prezentira se javnosti kroz stalni postav, različite povremene tematske izložbe i događanja.

Planirane programe Muzejske djelatnosti Muzeja čine Redovna djelatnost i Zaštita kulturno povijesne baštine, te aktivnosti i projekti u okviru programa Zaštita kulturno povijesne baštine: Zaštita kulturno povijesne baštine, Stalni postav Muzeja, Muzejsko-galerijska djelatnost, Arheološki lokaliteti te Muzejsko izdavaštvo. Navedenim aktivnostima povećat će se mogućnost za ostvarenje dodatnih vlastitih prihoda koji direktno postaju nova vrijednost za muzejsku djelatnost, za djelatnike Muzeja, za Šibenčane i za grad.

Obrazloženje posebnog dijela financijskog plana Muzeja

|  |  |
| --- | --- |
| **Glava: 00304-33771 MUZEJ GRADA ŠIBENIKA** | |
| **Osnovni plan** | 4.644.000,00 kn |
| **II. Izmjene i dopune** | 4.648.000,00 kn |
| **NAZIV PROGRAMA** | **152001 MUZEJSKA DJELATNOST** |
| **Funkcijska oznaka** | 0820 Službe kulture |
| **Regulatorni okvir** | Zakon o muzejima (Nar. nov., 61/18. i 98/19.)  Zakon o ustanovama (Nar. nov., 76/93., 29/97., 47/99., 35/08. i 127/19.)  Zakon o proračunu (Nar. nov., 144/21.)  Zakon o upravljanju javnim ustanovama u kulturi (Nar. nov., 96/01. i 98/19.)  Zakon o financiranju javnih potreba u kulturi (Nar. nov., br. 47/90., 27/93. i 38/09.)  Zakon o radu (Nar. nov., br. 93/14., 127/17. i 98/19.) |
| **Opis programa** | A101701 Redovna djelatnost Muzeja |
| **Ciljevi programa** | Zadobivanje veće pažnje sadašnje i buduće publike Muzeja organiziranjem povremenih izložbi, umjetničkih i kulturnih događanja, osiguravanjem dostupnosti zbirki u obrazovne, stručne i znanstvene svrhe, osiguravanjem prihvatljivog okruženja za javnost. |
| **Osnovni plan** | 3.396.000,00 Kn |
| **II. Izmjene i dopune** | 3.275.000,00 kn |
| **Pokazatelj rezultata** | **1.**Povećanje broja inventiranih muzejskih predmeta. Muzejski predmeti upisom u inventarnu knjigu Muzeja stječu status kulturnog dobra, a inventarna knjiga Muzeja sastavni je dio Registra kulturnih dobara Republike Hrvatske. Ciljana vrijednost: 3736.  **2.**Stručno usavršavanje na seminarima, savjetovanjima i simpozijima.  Poticanje djelatnika na edukaciju i stručno usavršavanje.  Broj stručnih usavršavanja: ciljana vrijednost 7. |
| **Obrazloženje** | Planirani rashodi u navedenom programu i aktivnosti odnose se najvećim dijelom na osiguranje sredstava za rashode za zaposlene za 21 djelatnika (početni plan se odnosio na 22 djelatnika koji je u tijeku godine smanjen na 21, zbog otkaza kustosa povjesničara); za kontinuirane materijalne rashode kao što su: rashodi za materijal i energiju, rashodi za usluge, ostali nespomenuti rashodi poslovanja, financijski rashodi te izdatke za otplatu anuiteta po leasingu za kupnju službenog vozila.  Planirani rashodi za zaposlene su niži za 96.000,00 kn u odnosu na početni plan zbog smanjenog broja djelatnika s 22 na 21. Smanjeni su i materijalni rashodi za 43.000,00 kn najvećim dijelom zbog niže naknade za prijevoz na posao i s posla te za intelektualne usluge. Svi planirani rashodi i izdaci odnose se na redovno funkcioniranje Muzeja kao javne ustanove u kulturi te kao proračunskog korisnika koji se u cijelosti financira iz nadležnog proračuna. |
| **NAZIV PROGRAMA** | **1018 ZAŠTITA KULTURNO POVIJESNE BAŠTINE** |
| **Funkcijska oznaka** | 0820 Službe kulture |
| **Regulatorni okvir** | Zakon o muzejima (Nar. nov., 61/18. i 98/19.)  Zakon o ustanovama (Nar. nov., 76/93., 29/97., 47/99., 35/08. i 127/19.)  Zakon o proračunu (Nar. nov., 144/21.)  Zakon o upravljanju javnim ustanovama u kulturi (Nar. nov., 96/01. i 98/19.)  Zakon o financiranju javnih potreba u kulturi (Nar. nov., br. 47/90., 27/93. i 38/09.)  Zakon o zaštiti i očuvanju kulturnih dobara (Nar. nov., 62/20. i 117/21.) |
| **Opis programa** | **A15200201 Zaštita kulturno povijesne baštine -** Kontinuirana briga za muzejski fundus kroz planiranu sakupljačku politiku te utvrđivanje prioriteta obrade i zaštite muzejskih predmeta, međumuzejska suradnja, sakupljane muzejske građe i njena obrada te izrada muzejskih suvenira.  **K15200202 Stalni postav Muzeja -** Stalni postav Muzeja grada Šibenika, smješten u atriju i južnom krilu Kneževe palače, prezentira povijest grada i njegove okolice od 6. tisućljeća prije Krista do kraja 18. stoljeća. U Stalnom postavu čuvaju se najreprezentativniji eksponati iz bogate povijesti grada Šibenika.  **A15200215 Muzejsko-galerijska djelatnost -** Populariziranje Muzeja osmišljavanjem atraktivnih interdisciplinarnih izložbi kao i edukacijom mladih putem radionica i igraonica te povećavanje interesa lokalne zajednice za šibensku baštinu.  **A15200216 Arheološki lokaliteti -** Kontinuirana terenska aktivnost i suradnja s drugim ustanovama u usavršavanju stručnjaka.  **A15200217 Muzejsko izdavaštvo -** Vlastitim izdanjima popularizirati i promicati muzejsku djelatnost. |
| **Ciljevi programa** | Zaštita i očuvanje kulturne baštine i njezine dostupnosti javnosti kroz nabavu muzejske građe, istraživanja, stručne i znanstvene obrade te njezine sistematizacije u zbirke, trajne zaštite muzejske građe, muzejske dokumentacije i arheoloških lokaliteta i nalazišta u svrhu osiguranja dostupnosti, obrazovanja, tumačenja, uživanja, predstavljanja i prezentiranja javnosti muzejske građe kroz stalni postav, povremene izložbe, istraživanja, izdavaštvo, digitalizaciju muzejske građe, predavanja, konferencije i stručne skupove, edukativne aktivnosti i radionice zainteresiranom, u najvećem broju, domicilnom stanovništvu te stranim posjetiteljima i gostima. Muzejska građa i muzejska dokumentacija štite se kao kulturno dobro. |
| **Osnovni plan** | 1.248.000,00 kn |
| **II. Izmjene i dopune** | 1.373.000,00 kn |
| **Pokazatelj rezultata** | **1.**Sudjelovanje na stručnim i znanstvenim kongresima i savjetovanjima. Sudjelovanjem na stručnim i znanstvenim kongresima i savjetovanjima prezentira se i promovira kulturno-povijesna baština šibenskog kraja. Ciljana vrijednost: 5.  **2.**Povećanje broja otkupa muzejske građe. Otkupom muzejskih predmeta želi se povećati muzejski fundus. Ciljana vrijednost: 23.  **3.**Povećanje broja konzervacije i restauracije na muzejskim predmetima. Konzervacijom i restauracijom želi se stanje muzejskih predmeta staviti u funkciju. Ciljana vrijednost: 56.  **4.**Dovršetak projekta stalnog muzejskog postava na III. katu Kneževe palače, a odnosi se na vremensko razdoblje novije povijesti. Povećanje broja posjetitelja kroz kompletiranu prezentaciju povijesti grada Šibenika.  **5.**Povećanje broja izložbi. Prezentacija i popularizacija kulturne baštine domicilnom stanovništvu i drugim posjetiteljima.  Ciljana vrijednost: 6.  **6.**Povećanje broja gostovanja izložbi MGŠ-a u drugim muzejima. Prezentacija i popularizacija kulturne baštine šibenskog kraja. Ciljana vrijednost: 5.  **7.**Povećanje broja manifestacija. Manifestacijama se potiče javnost za sudjelovanjem na manifestacijama vezanim za promociju muzejske djelatnosti. Ciljana vrijednost: 4.  **8.**Povećanje broja edukativne djelatnosti - vodstva i predavanja za građanstvo. Približavanje kulturne baštine i educiranje o kulturnoj baštini. Ciljana vrijednost: 26.  **9.**Povećanje broja radionica i igraonica za djecu. Približavanje kulturne baštine i educiranje o kulturnoj baštini djece vrtićke i školske dobi. Ciljana vrijednost: 11.  **10.**Terensko istraživanje. Sustavno arheološko istraživanje lokaliteta.  Ciljana vrijednost: 8.  **11.**Vlastita izdanja. Valoriziranje i promicanje kulturne baštine i suvremenog stvaralaštva. Ciljana vrijednost: 4. |
| **Obrazloženje** | Kontinuirana briga za muzejski fundus kroz planiranu sakupljačku politiku te utvrđivanje prioriteta obrade i zaštite muzejskih predmeta, međumuzejska suradnja te sakupljane muzejske građe i njena obrada.  Planiranim sredstvima omogućit će seorganiziranje i izvršenje planiranih poslova muzejske djelatnosti.  Financiranje ovog programa osigurano je iz općih prihoda i primitaka, iz prihoda od pomoći, ostalih prihoda za posebne namjene, naknada s naslova osiguranja te vlastitih prihoda.  Planirana sredstva za navedeni program veća su odnosu na osnovni plan za 132.000 kn, najvećim dijelom za tekuće investicijsko održavanje te za tisak kataloga Kartografske zbirke Muzeja grada Šibenika. |

U Šibeniku, 21.11.2022.

|  |
| --- |
| Zakonski predstavnik: |
| mr. sc. Željko Krnčević |